CELEX: 32011R0879
Language: sk
Date: 2011-09-02 00:00:00
Title: Vykonávacie nariadenie Komisie (EÚ) č. 879/2011 z  2. septembra 2011 , ktorým sa mení a dopĺňa nariadenie Rady (EÚ) č. 57/2011, pokiaľ ide o obmedzovanie výlovu tresky koruškovitej a sprievodných vedľajších úlovkov v zóne ICES IIIa a vo vodách Únie zón ICES IIa a IV

3.9.2011   
            
            
               SK
            
            
               Úradný vestník Európskej únie
            
            
               L 228/6
            
         VYKONÁVACIE NARIADENIE KOMISIE (EÚ) č. 879/2011
   z 2. septembra 2011,
   ktorým sa mení a dopĺňa nariadenie Rady (EÚ) č. 57/2011, pokiaľ ide o obmedzovanie výlovu tresky koruškovitej a sprievodných vedľajších úlovkov v zóne ICES IIIa a vo vodách Únie zón ICES IIa a IV
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 57/2011 z 18. januára 2011, ktorým sa na rok 2011 stanovujú rybolovné možnosti pre určité populácie rýb a skupiny populácií rýb uplatniteľné vo vodách EÚ a pre plavidlá EÚ v určitých vodách nepatriacich EÚ (1), a najmä na jeho článok 5 ods. 4,
   keďže:
   
               (1)
            
            
               Nulové obmedzenia výlovu populácií tresky koruškovitej a sprievodných vedľajších úlovkov v zóne ICES IIIa a vo vodách Únie zón ICES IIa a IV sú ustanovené v prílohe IA k nariadeniu (EÚ) č. 57/2011.
            
         
               (2)
            
            
               Na základe vedeckých informácií získaných počas prvej polovice roku 2011 Vedecký, technický a hospodársky výbor pre rybné hospodárstvo uvádza, že v roku 2011 zodpovedajú úlovky do výšky 6 000 ton miere úmrtnosti rýb 0,02 a očakáva sa, že populácia mierne presiahne preventívnu úroveň.
            
         
               (3)
            
            
               Populácia tresky koruškovitej v Severnom mori je spoločná s Nórskom, ale v súčasnosti ju nespravujú obidve strany spoločne. Opatrenia ustanovené v tomto nariadení by mali byť v súlade s konzultáciami, ktoré sa vedú s Nórskom podľa ustanovení schválenej zápisnice o záveroch rokovaní v oblasti rybolovu medzi Európskou Úniou a Nórskom z 3. decembra 2010.
            
         
               (4)
            
            
               Podiel Únie na výlovoch tresky koruškovitej v zóne ICES IIIa a vo vodách Únie zón ICES IIa a IV by teda mal byť stanovený na 75 % zo 6 000 ton.
            
         
               (5)
            
            
               Vedľajším úlovkom pri rybolove tresky koruškovitej je treska jednoškvrnná a treska merlang. Preto je vhodné započítať tieto úlovky do kvót členských štátov pre tresku koruškovitú a sprievodné vedľajšie druhy. Aby sa však zabránilo nadmerným výlovom, mali by sa množstvá týchto druhov, ktoré sa môžu do tejto kvóty započítať, obmedziť na 5 % celkového množstva.
            
         
               (6)
            
            
               Príloha IA k nariadeniu (EÚ) č. 57/2011 by sa preto mala zodpovedajúcim spôsobom zmeniť a doplniť.
            
         
               (7)
            
            
               Treska koruškovitá je krátko žijúcim druhom. Aby sa zachovala kontinuita rybolovu, mali by nové obmedzenia výlovu začať platiť čo najskôr. Toto nariadenie by preto malo nadobudnúť účinnosť dňom nasledujúcim po jeho uverejnení.
            
         
               (8)
            
            
               Opatrenia stanovené v tomto nariadení sú v súlade so stanoviskom Výboru pre rybolov a akvakultúru,
            
         PRIJALA TOTO NARIADENIE:
   Článok 1
   Príloha IA k nariadeniu (EÚ) č. 57/2011 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. septembra 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 24, 27.1.2011, s. 1.
   
      PRÍLOHA
      V prílohe IA k nariadeniu (EÚ) č. 57/2011 sa položka týkajúca sa populácie tresky koruškovitej a sprievodných vedľajších úlovkov v zóne ICES IIIa a vo vodách Únie zón ICES IIa a IV nahrádza takto:
      
         
                     
                                 „Druh
                              
                              
                                 :
                              
                              
                                 treska koruškovitá a sprievodné vedľajšie úlovky
                                 
                                    Trisopterus esmarki
                                 
                              
                           
                  
                     
                                 Zóna
                              
                              
                                 :
                              
                              
                                 IIIa; vody EÚ zón IIa a IV
                                 NOP/2A3A4.
                              
                           
               
                     Dánsko
                  
                  
                     4 496 (1)
                     
                  
                  
                     Analytický TAC.
                     Článok 3 nariadenia (ES) č. 847/96 sa neuplatňuje.
                     Článok 4 nariadenia (ES) č. 847/96 sa neuplatňuje.
                  
               
                     Nemecko
                  
                  
                     1 (1)
                         (2)
                     
                  
               
                     Holandsko
                  
                  
                     3 (1)
                         (2)
                     
                  
               
                     EÚ
                  
                  
                     4 500 (1)
                     
                  
               
                     Nórsko
                  
                  
                     0
                  
               
                     TAC
                  
                  
                     Irelevantné
                  
               
      
         (1)  Vykládky tresky koruškovitej musia predstavovať aspoň 95 %. Vedľajšie úlovky tresky jednoškrvnnej a tresky merlang sa započítajú do zvyšných 5% TAC.
      
         (2)  Kvótu možno loviť iba vo vodách ES zón ICES IIa, IIIa a IV.“